

Ce faci cu hainele pe care nu le mai porti? Desi primul gand care iti vine in minte este sa le donezi, nu de putine ori imbracamintea veche sau nedorita ajunge la gunoi. Acest lucru se intampla pentru ca nu stim unde sa donam, este dificil din punct de vedere logistic sa transportam dintr-un alt capat al orasului saci cu haine sau nu ne permite timpul. Daca vrei sa faci o fapta buna si sa donezi haine in Bucuresti, iti prezentam mai jos mai multe puncte de colectare unde poti duce hainele pe care nu le mai porti. Poate iti sunt prin apropiere.

Fie ca vorbim de containerele amplasate de primarii, de magazine sau ONG-uri care se ocupa de donatii pentru persoanele nevoiase sau chiar de retaileri de fashion care sustin reciclarea, in materialul de mai jos gasesti mai multe locatii unde poti dona hainele pe care nu le mai porti.

Containere amplasate de autoritati

Containerele albe din sectorul 1

Primaria Sectorului 1 a fost prima care a pus la dispozitie mai multe containere unde putem duce imbracamintea pe care nu o mai folosim. De altfel, este si singura pana in acest moment care se ocupa de colectarea hainelor. Singura conditie este ca imbracamintea donata sa fie curata si ambalata corespunzator, eventual etichetata in ceea ce priveste continutul.

Primaria Sectorului 1, care se asigura ca hainele donate ajung la persoanele nevoiase, a amplasat mai multe containere in 15 parcuri: Parcul Luigi Cazzavillan, Parcul Venus, Parcul Regina Maria, Parcul Brancusi, Parcul Nicolae Iorga, Parcul I.C. Bratianu, Parcul Automatica, Parcul Piata Pajura, Parcul Teofana , Parcul Kiseleff, Parcul Bazilescu, Parcul Izbiceni, Parcul Ciresoaia, Parcul Baneasa, Parcul Adalin.

Containerul din fata Ambasadei Republicii Cehe

Ambasada Republicii Cehe si a Centrului Ceh, situate pe strada Ion Ghica, nr.11, a instalat primul container colector din Bucuresti, desi institutiile au amplasat mai multe astfel de containere in 90 de localitati din Romania. Hainele pe care oamenii le vor lasa in containerul din fata Ambasadei Cehiei vor ajunge apoi la organizatiile nonguvernamentale locale care le vor distribui oamenilor nevoiasi din Romania si din strainatate.

Citeste si: Companiile tech, mobilizare pentru donații și fundraising în timpul...

Citeste si: Pasi de urmat in caz ca suspectezi ca ai coronavirus

Magazine care sustin reciclarea si unde poti dona haine

Magazinele H&M

H&M deruleaza un program de colectare a hainelor ca parte a unei initiative globale prin care isi propune sa asigure un viitor sustenabil al modei. H&M nu se ocupa de donarea de haine, insa recicleaza orice materiale textile, de orice marca si in orice conditie, inclusiv haine uzate sau vechi. Textilele sunt trimise la cea mai apropiata unitate de reciclare, unde sunt sortate manual. Pentru fiecare sacosa de textile pe care o aduci, primesti din partea H&M un voucher pe care-l poti folosi in cadrul magazinelor.

Magazinele Zara

Zara, parte a grupului international Inditex, deruleaza de asemenea o campanie nationala de reciclare in cadrul unor magazine, pentru moment, disponibile aici. In Bucuresti, poti dona haine in cadrul magazinelor Zara din: Sun Plaza, Promenada, AFI Cotroceni, Park Lake, Unirea Shopping Center, Bucuresti Mall, Mega Mall, Plaza Romania si Baneasa Shopping City.

Toate hainele colectate de Zara sunt donate, reciclate, transformate in noi tesaturi sau comercializate pentru finanatarea proiectelor unor organizatii non-profit precum Caritas, Crucea Rosie, Armata Salvarii, CEPF, Redrress, Le Relais, Eden, Casa Prieteniei, Fabric Republic.

Magazine caritabile si afaceri sociale

Magazinul caritabil Social Exchange

Acest magazin caritabil colecteaza donatii atat de la persoane fizice, cat si juridice, pe tot parcursul anului, iar apoi le distribuie persoanelor aflate in dificultate, oferindu-le posibilitate sa-si aleaga produsele in functie de nevoile lor. Cei care doneaza in cadrul Social Exchange obtin puncte pe baza carora obtin acces la anumite servicii, in timp ce beneficiarii, cei care primesc donatiile, trebuie sa desfasoare activitati utile comunitatii. In cadrul acestui magazin puteti dona imbracaminte, dar si alte lucruri precum alimente, electrocasnice, mobila, articole pentru copii, articole de ingrijire personala, carti si rechizite.

Citeste si: Donatii de haine: o asociatie a instalat opt containere in Bucuresti

Samusocial

Este o asociatie care ofera ajutor persoanelor adulte fara adapost din Capitala. Pe langa bunuri materiale, asociatia deruleaza proiecte ce ating subiecte precum facilitarea accesului la educatie si prevenirea abandonului scolar, ateliere ocupationale, avand diverse campanii si proiecte in derulare. La Samusocial puteti dona imbracamintea de care nu mai aveti nevoie, dar si medicamente, mancare si saci de dormit pentru cei nevoiasi.

Atelier Merci

Atelier Merci este o afacere sociala in care sunt croite haine si accesorii, iar profitul obtinut merge catre proiectele asociatiei Merci Charity Boutique: Zana Merciluta, unde copiii primesc consultatii stomatologice, iar copiii de la sate primesc burse. Pornita de la ideea de a dona haine si obiecte celor care au nevoie, ideea s-a transformat intr-una de productie care sa poata sustine alte proiecte. In cadrul Atelier Merci se pot recicla donatiile de haine primite in magazinul caritabil (momentan primesc pentru reciclare camasi si costume barbatesti) care sunt transformate in traiste fermecate.

Locatii si campanii punctuale

The Empty Shop

Este o campanie desfasurata de Promenada Mall de 2 ani, in parteneriat cu alte companii private. Anul acesta a fost dschis in perioada 24 aprilie - 19 mai, dupa ce, in 2018, a inregistrat performanta celei mai mari colecte de haine din Romania, cu 73 de tone de articole de imbracaminte donate in doua saptamani. De acestea au beneficiat peste 6.700 de familii, din 12 judete. Hainele au ajuns la 28.000 de persoane din zone sarace si cu risc de abandon scolar, multumita celor peste 10.000 de donatori din toata tara.

ONG-uri si asociatii

Aici lista este lunga si deschisa; practic puteti dona oricarei organizatii care se ocupa de bunastarea persoanelor, indiferent ca sunt copii sau varstnici. De cele mai multe ori, ONG-urile fac campanii punctuale de strangere de donatii de imbracaminte, dar daca vezi ca nu au astfel de proiecte in desfasurare, cel mai bine contacteaza-i si stabileste daca poti merge la sediul lor cu haine de donat. De exemplu, Crucea Rosie din cadrul sectorului 6 a derulat in perioada 12-14 aprilie o astfel de campanie in cadrul careia s-au strans peste 8.800 de kg de haine. Alte ONG-uri si asociatii unde ati putea dona haine ar fi: Salvati Copiii, Casa Ioana, Fundatia pentru Dezvoltare Locala si Regionala.

Citeste si: Ținuta de birou: trei sfaturi pentru un aspect impecabil

Site-uri si platforme online

imparte.ro

imparte.ro este un portal al caritatii unde poti gasi familii si comunitati care au nevoie nu doar de imbracaminte, ci si de alte articole. Tot aici gasesti si o lista a fundatiilor, informatii despre cum poti deveni voluntar si alte modalitati de a te implica in comunitate.

lucrurigratis.ro

In cadrul acestei platforme online poti oferi gratuit produse celor care au nevoie, de la imbracaminte si articole textile, pana la jucarii si jocuri, mobila, obiecte de decor, practic orice prisoseste si este in cautarea unui alt camin. Site-ul este un fel de OLX unde produsele nu au pret, insa daca te decizi sa oferi haine, cu siguranta vor fi doritori care vor astepta donatiile tale. Donatiile nu se fac doar in Bucuresti, ci la nivelul intregii tari.

Pe langa cele de mai sus, mai poti lua in considerare sa donezi imbracaminte comunitatilor de la marginea orasului sau la bisericile din Capitala. Daca mai stii locuri unde poti dona haine in Bucuresti, ne poti scrie.

Cat de mare este nevoia de a dona haine

Romania se numara printre tarile cu cele mai ridicate rate ale saraciei din Europa, peste 35,7% dintre romani fiind afectati de acest flagel (conform datelor Eurostat). In acelasi timp, tot Romania are si cel mai ridicat nivel de copii saraci de pe continent, procentul fiind direct legat de o rata de abandon scolar ingrijoratoare, de 18%. Alte efecte negative ale saraciei sunt: excluziunea sociala, abandonul scolar si copii care traiesc in conditii dure. De altfel, lipsa hainelor se afla printre motivele care ii impiedica pe copiii din comunitatile sarace sa mearga la scoala. Aceasta realitate din viata lor nu poate fi cosmetizata, dar poate fi, in schimb, transformata intr-una mai buna si care le va oferi mai multe sanse de a reusi in viata.

Sursa foto: Makistock/Shutterstock

Te-ar putea interesa și: